Уве Бергер
Море и скали

Превод от немски: Венцеслав Константинов, —

chitanka.info

С

разпенени вълни

на корабния нос

поемаме

отново

през неизменното:

натам, където

на бягащия

се струва, че

морето и небето,

се срещат,

без никога

да ги достигне.

Неизменност и Бягство,

силите на Вселената,

определят

и нашия път,

пътувайки,

ние ги следваме

и

подвластни на

земно притегляне,

напред се стремим. И така

наближаваме

скалите от варовик,

които изникват

от вечно

течащото

и то ги размива.

Подвижното

е по-силно

от

Твърдото;

и хората,

на камъни подобни,

навярно могат

да рушат и

да смазват, убийствено,

ала

не и да празнуват победа.

Само Движението

остава

като твоето

лице,

което проблясва

из глъбините

и играе

със светлината

сред засмените

вълни.

1987

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.